proxectonos/corpus_dominio_legal_administrativo_tmp huggingface dataset:
ORDE do 3 de xuño de 2024 pola que se dispón o cesamento dunha vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 10/06/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta á persoa titular da consellería competente en materia de portos para o exercicio das devanditas competencias.
Por outra banda, a teor do previsto no Acordo do Consello da Xunta de Galicia, do 6 de xuño de 2002, no cal se fixou a composición do Consello de Administración da Autoridade Portuaria de Ferrol-San Cibrao, nel intégrase un representante dos concellos de Cervo e Xove que alternarán cada dous anos.
Tendo en conta que mediante a Orde do 1 de xuño de 2022 (DOG número 111, do 10 de xuño) se dispuxo o nomeamento dun vogal en representación do Concello de Cervo e que transcorreu o período de dous anos antes indicado, cómpre efectuar un novo nomeamento.
Polo exposto, en exercicio da facultade atribuída,
O cesamento de María Dolores García Caramés como vogal no Consello de Administración da Autoridade Portuaria de Ferrol-San Cibrao, en representación do Concello de Cervo, agradecéndolle os servizos prestados.
Santiago de Compostela, 3 de xuño de 2024
ORDE do 22 de maio de 2024 pola que se dispón a renovación dun vogal no Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 03/06/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello de Pontevedra,
A renovación de Miguel Anxo Fernández Lores como vogal representante do Concello de Pontevedra no Consello de Administración da Autoridade Portuaria de Marín e Ría de Pontevedra.
Santiago de Compostela, 22 de maio de 2024
ORDE do 23 de maio de 2024 pola que se dispón a renovación dunha vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 03/06/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello de Marín,
A renovación de María Ramallo Vázquez como vogal representante do Concello de Marín no Consello de Administración da Autoridade Portuaria de Marín e Ría de Pontevedra.
Santiago de Compostela, 23 de maio de 2024
ORDE do 31 de maio de 2024 pola que se nomea director territorial na provincia de Lugo a Francisco Javier Vázquez Nodal.
Consellería de Presidencia, Xustiza e Deportes — II. Autoridades e persoal — 03/06/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo director territorial da Consellería de Presidencia, Xustiza e Deportes na provincia de Lugo a Francisco Javier Vázquez Nodal.
Santiago de Compostela, 31 de maio de 2024
ORDE do 31 de maio de 2024 pola que se nomea directora territorial na provincia de Ourense a Beatriz Fernández Fernández.
Consellería de Presidencia, Xustiza e Deportes — II. Autoridades e persoal — 03/06/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo directora territorial da Consellería de Presidencia, Xustiza e Deportes na provincia de Ourense a Beatriz Fernández Fernández.
Santiago de Compostela, 31 de maio de 2024
RESOLUCIÓN do 22 de agosto de 2024 de nomeamento dun novo membro do Comité de Ética da Investigación con Medicamentos de Galicia.
Consellería de Sanidade — II. Autoridades e persoal — 29/08/2024

A presidenta do Comité de Ética da Investigación con Medicamentos de Galicia comunicou o día 7.8.2024 a proposta de modificación da composición do referido comité.
Antecedentes:
1. Mediante a Resolución do 17 de decembro de 2021, que se publicou no
Diario Oficial de Galicia
(DOG) do 31 de decembro, concedeuse a renovación da acreditación do Comité de Ética da Investigación con Medicamentos de Galicia (CEIm-G) e nomeáronse como membros as persoas que se relacionaban no seu anexo.
2. A presidenta do dito comité propón como nova membro do CEIm-G a Concepción Vilas Fernández, traballadora social da Área Sanitaria de Santiago de Compostela e Barbanza.
Consideracións legais e técnicas:
1. O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que as persoas membros deste comité «serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres».
O número 7 do artigo 5 dispón que «o nomeamento se efectuará por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, a criterio do comité, e logo de audiencia do/da interesado/a».
Acerca da composición numérica, en concreto, o número 1 do mesmo artigo sinala que «estará formado por un mínimo de nove e un máximo de vinte e cinco membros, de maneira que se asegure a independencia, competencia e experiencia na toma de decisións e no cumprimento das súas funcións». Coa proposta de nomeamento dun novo membro, o comité axústase na súa composición aos citados topes numéricos.
Logo de ver o que se expuxo, e de acordo coa proposta do 20.8.2024 que efectuou a Secretaría Xeral Técnica da Consellería de Sanidade,
Nomear a Concepción Vilas Fernández como nova membro do Comité de Ética da Investigación con Medicamentos de Galicia (CEIm-G).
Santiago de Compostela, 22 de agosto de 2024
CORRECCIÓN DE ERROS. Resolución do 9 de agosto de 2024, da Dirección Xeral de Recursos Humanos, pola que se convoca o procedemento ordinario de acceso aos graos I a IV da carreira profesional correspondente ao ano 2024.
Servizo Galego de Saúde — III. Outras disposicións — 29/08/2024

Advertido erro na devandita resolución, publicada no Diario Oficial de Galicia número 159, do martes 20 de agosto de 2024, é necesario facer a oportuna corrección:
Na páxina 47166, onde di:
Debe dicir:
Na páxina 47167, onde di:
Debe dicir:
RESOLUCIÓN do 22 de agosto de 2024, da Secretaría Xeral de Emprego e Relacións Laborais, pola que se dá publicidade das axudas concedidas ao abeiro da Orde do 18 de setembro de 2023 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro para a contratación de axentes de emprego e unidades de apoio, e se procede á súa convocatoria para o ano 2023 (código de procedemento TR352B).
Consellería de Emprego, Comercio e Emigración — III. Outras disposicións — 29/08/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro
Ordenar a publicación no Diario Oficial de Galicia das subvencións concedidas ao abeiro da Orde do 18 de setembro de 2023 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades sen ánimo de lucro, para a contratación de axentes de emprego e unidades de apoio, e se procede á súa convocatoria para o ano 2023 (DOG núm. 185, do 28 de setembro).
Santiago de Compostela, 22 de agosto de 2024
EXTRACTO da Orde do 16 de agosto de 2024 pola que se establecen as bases reguladoras para a concesión de axudas para financiar os gastos por asistencia a actividades de formación do profesorado non universitario e se convocan para o ano 2024 (código de procedemento ED303A).
Consellería de Educación, Ciencia, Universidades e Formación Profesional — III. Outras disposicións — 29/08/2024

BDNS (Identif.:) 781940.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderá ser persoa beneficiaria das axudas o persoal docente funcionario de carreira que imparta as ensinanzas establecidas na Lei orgánica 2/2006, do 3 de maio, de educación, con destino en centros docentes públicos e que exerza docencia directa co alumnado, equipos de orientación específicos, postos de asesoría dentro da estrutura administrativa da consellería e na Inspección educativa.
O persoal docente funcionario en prácticas poderá solicitar unha axuda das reguladas nesta convocatoria para a realización de actividades formativas.
Así mesmo, poderá cursar solicitude o persoal docente funcionario interino. Estas persoas farán indicación expresa desta circunstancia no anexo I desta convocatoria.
O profesorado substituto poderá cursar a solicitude sempre que polo menos o 85 % da actividade subvencionable se desenvolva durante o período do seu nomeamento.
Segundo. Obxecto
Convocar, en réxime de competencia competitiva, axudas para financiar gastos derivados da participación como asistente a actividades de formación non organizadas polas estruturas de formación da consellería que se desenvolvan na Comunidade Autónoma de Galicia, no resto do territorio español ou no estranxeiro, entre os días 1 de xaneiro e 30 de novembro de 2024.
Estas axudas cobren exclusivamente os gastos de matrícula e desprazamento, sen incluíren os gastos de mantenza e aloxamento.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das axudas
O importe global previsto na orde é de 200.000 euros.
As axudas concederanse segundo os seguintes tipos e límites que se indican:
Tipo I, para actividades realizadas na Comunidade Autónoma de Galicia, ata un máximo de 200 euros.
Tipo II, para actividades realizadas no resto do territorio español, ata un máximo de 325 euros.
Tipo III, para actividades realizadas no estranxeiro, ata un máximo de 750 euros.
Quinto. Prazo de presentación de solicitudes
O prazo de presentación de solicitudes será dun mes desde o día seguinte ao publicación desta orde no
Diario Oficial de Galicia
.
Santiago de Compostela, 16 de agosto de 2024
RESOLUCIÓN do 5 de agosto de 2024, da Secretaría Xeral de Emprego e Relacións Laborais, pola que se dispón a inscrición no rexistro e a publicación da acta de revisión das táboas salariais definitivas de 2022, 2023 e 2024 do Convenio colectivo de Viaqua, Gestión Integral de Aguas de Galicia, S.A.U.
Consellería de Emprego, Comercio e Emigración — III. Outras disposicións — 29/08/2024

Visto o texto da acta de revisión de táboas salariais definitivas de 2022, 2023 e 2024 do Convenio colectivo de Viaqua, Gestión Integral de Aguas de Galicia, S.A.U., que se subscribiu o día 12 de marzo de 2024 entre a representación da empresa e a representación legal dos traballadores e traballadoras do Comité Intercentros de Viaqua, e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios colectivos, acordos colectivos de traballo e plans de igualdade,
Esta Secretaría Xeral de Emprego e Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Rexcon), creado mediante a Orde do 29 de outubro de 2010 (DOG número 222, do 18 de novembro).
Segundo. Dispor a súa publicación no
Diario Oficial de Galicia
.
Santiago de Compostela, 5 de agosto de 2024
Asiste a Comisión Negociadora do Convenio colectivo de Viaqua, Gestión Integral de Aguas de Galicia, S.A.U.
En representación da parte empresarial:
Paula González Alcántara.
Gerard Monard Aynier.
Alicia Royo Martin.
En representación da parte social:
O Comité Intercentros de Viaqua:
Antonio Álvarez Vilaseca.
Jesús Fernández Martínez.
María José López Pegito.
Silvia Romero Lema.
Rubén Rodríguez Fernández.
Francisco Rosales Barcia.
Miguel Santamaría Torres.
En Santiago de Compostela, ás 12.30 horas do día 12 de marzo de 2024, reúnense, por Meet, os membros da Comisión Negociadora arriba relacionados para efectuar a revisión das táboas salariais definitivas de 2022, 2023 e 2024 do Convenio colectivo de Viaqua, Gestión Integral de Aguas de Galicia, S.A.U.
Acordos:
1.
Revisión definitiva, aprobación e sinatura das táboas salariais de 2022, 2023 e 2024.
Acórdase a aprobación das táboas definitivas para os anos 2022, 2023 e 2024.
Acto seguido asínanse as táboas salariais, que se incorporan como anexos a esta acta.
2. Rexistro, depósito e publicación das táboas salariais de 2022, 2023 e 2024.
Acórdase darlle facultades a Cristina Rodríguez Aranda, con DNI ***8963**, para presentar esta acta e as táboas salariais aprobadas para o seu rexistro, depósito e publicación no
Diario Oficial de Galicia
.
E en proba de conformidade, asínase a presente acta o día e lugar indicados ao principio.
RESOLUCIÓN do 24 de maio de 2024 pola que se dá publicidade aos convenios de colaboración subscritos no primeiro cuadrimestre do ano 2024.
Axencia Galega da Industria Forestal — III. Outras disposicións — 03/06/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Axencia Galega da Industria Forestal no primeiro cuadrimestre do ano 2024, que se incorpora como anexo I a esta resolución.
Santiago de Compostela, 24 de maio de 2024
RESOLUCIÓN do 24 de maio de 2024 pola que se dá publicidade aos convenios de colaboración subscritos no segundo e terceiro cuadrimestre do ano 2023.
Axencia Galega da Industria Forestal — III. Outras disposicións — 03/06/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Axencia Galega da Industria Forestal no segundo e terceiro cuadrimestre do ano 2023, que se incorpora como anexo I a esta resolución.
Santiago de Compostela, 24 de maio de 2024
CORRECCIÓN DE ERROS. Resolución do 16 de febreiro de 2024 pola que se ordena a publicación do Acordo do Consello da Xunta de Galicia, do 15 de febreiro de 2024, polo que se aproba a modificación da relación de postos de traballo referente ao proceso de funcionarización de postos de traballo de persoal laboral da Xunta de Galicia e clasificación no corpo superior da Administración xeral e no corpo facultativo superior de Administración especial, escala de expertos/as lingüistas, subgrupo A1, no corpo de xestión da Administración xeral e no corpo facultativo de grao medio de Administración especial, escala técnica de restauración, e escala de técnicos facultativos, especialidade educador infantil, subgrupo A2, na agrupación profesional do persoal funcionario, escalas de persoal de limpeza e cociña e recursos naturais e forestais, especialidade de persoal de recursos naturais e forestais, de persoal subalterno e de persoal de mantemento, subgrupo AP, da Administración xeral da Comunidade Autónoma de Galicia.
Consellería de Facenda e Administración Pública — III. Outras disposicións — 03/06/2024

Advertidos erros na devandita resolución, publicada no DOG núm. 38, do 22 de febreiro de 2024, cómpre facer as seguintes correccións:
Na páxina 15015:
– No posto «PS.C99.40.201.15190.001. DIRECTOR/A CASA DA XUVENTUDE», na súa columna de forma de provisión, onde di: «C», debe dicir «CE».
– No posto «PS.C99.40.201.15560.001. DIRECTOR/A CASA DA XUVENTUDE», na súa columna de forma de provisión, onde di: «C», debe dicir «CE».
Na páxina 15016:
– No posto «PS.C99.40.201.27160.001. DIRECTOR/A CASA DA XUVENTUDE», na súa columna de forma de provisión, onde di: «C», debe dicir «CE».
– No posto «PS.C99.40.201.27650.001. DIRECTOR/A CASA DA XUVENTUDE», na súa columna de forma de provisión, onde di: «C», debe dicir «CE».
Na páxina 15018:
– No posto «PS.C99.40.201.36240.002. DIRECTOR/A CASA DA XUVENTUDE», na súa columna de forma de provisión, onde di: «C», debe dicir «CE».
RESOLUCIÓN do 21 de maio de 2024, da Secretaría Xeral de Emprego e Relacións Laborais, pola que se procede á publicación das axudas concedidas en virtude da Orde do 8 de xaneiro de 2024 pola que se establecen as bases reguladoras das subvencións destinadas ao financiamento de plans de formación dirixidos á capacitación para o desenvolvemento das funcións relacionadas co diálogo social e a negociación colectiva, e se procede á súa convocatoria na Comunidade Autónoma de Galicia para o ano 2024 (códigos de procedemento TR807K e TR807L).
Consellería de Emprego, Comercio e Emigración — III. Outras disposicións — 03/06/2024

En cumprimento do disposto no artigo 15 da Lei 9/2007, do 13 de xuño, de subvencións de Galicia, procédese á publicación das subvencións concedidas en virtude da Orde do 8 de xaneiro de 2024 pola que se establecen as bases reguladoras das subvencións destinadas ao financiamento de plans de formación dirixidos á capacitación para o desenvolvemento das funcións relacionadas co diálogo social e a negociación colectiva, e se procede á súa convocatoria na Comunidade Autónoma de Galicia no ano 2024 (códigos de procedemento TR807K e TR807L).
Obxecto da axuda: desenvolvemento de plans de formación por parte das organizacións sindicais e asociacións empresariais con representación na Comunidade Autónoma de Galicia e dirixidos á capacitación para o desenvolvemento das funcións relacionadas co diálogo social e a negociación colectiva:
Na liña 1: plans de formación, compostos por actividades formativas dirixidas á capacitación para o desenvolvemento das funcións relacionadas co diálogo social no ámbito da Comunidade Autónoma de Galicia e a negociación colectiva promovidos polas organizacións sindicais ou empresariais previstas no artigo 5.1.a) da orde de convocatoria.
Na liña 2: plans de formación, compostos por actividades formativas dirixidas á capacitación para o desenvolvemento das funcións relacionadas coa negociación colectiva no ámbito da Comunidade Autónoma de Galicia promovidos polas organizacións sindicais ou empresariais previstas no artigo 5.1.b) da orde de convocatoria.
Norma reguladora: Orde do 8 de xaneiro de 2024 pola que se establecen as bases reguladoras das subvencións destinadas ao financiamento de plans de formación dirixidos á capacitación para o desenvolvemento das funcións relacionadas co diálogo social e a negociación colectiva, e se procede á súa convocatoria na Comunidade Autónoma de Galicia no ano 2024 (
Diario Oficial de Galicia
núm. 21, do 30 de xaneiro).
Crédito orzamentario: 584.213,00 € (cincocentos oitenta e catro mil douscentos trece euros) recollido na aplicación 13.40.324A.481.2, código de proxecto 2020 0013 dos orzamentos xerais da Comunidade Autónoma de Galicia para o ano 2024:
a) 70 por cento para as subvencións destinadas ao financiamento dos plans de formación da liña 1: 408.949,10 euros.
b) 30 por cento para as subvencións destinadas ao financiamento de plans de formación da liña 2: 175.263,90 euros.
Santiago de Compostela, 21 de maio de 2024
RESOLUCIÓN do 20 de maio de 2024, da Secretaría Xeral de Emprego e Relacións Laborais, pola que se procede á publicación das axudas concedidas en virtude da Orde do 16 de xaneiro de 2024 pola que se establecen as bases reguladoras das axudas destinadas á creación e/ou funcionamento de gabinetes técnicos en materia de igualdade laboral e de oportunidades e contra a fenda salarial e se procede á súa convocatoria na Comunidade Autónoma de Galicia no exercicio de 2024 (código de procedemento TR807J).
Consellería de Emprego, Comercio e Emigración — III. Outras disposicións — 03/06/2024

De conformidade co disposto no artigo 15 da Lei 9/2007, do 13 de xuño, de subvencións de Galicia, publícanse as subvencións concedidas que se indican no anexo a esta resolución.
Finalidade da subvención: esta orde ten por obxecto subvencionar a creación e/ou funcionamento de gabinetes técnicos en materia de igualdade laboral e de oportunidades e contra a fenda salarial.
Norma reguladora: Orde do 16 de xaneiro de 2024 pola que se establecen as bases reguladoras de axudas destinadas á creación e/ou funcionamento de gabinetes técnicos en materia de igualdade laboral e de oportunidades e contra a fenda salarial e se procede á súa convocatoria na Comunidade Autónoma de Galicia no exercicio de 2024.
Aplicación orzamentaria: 13.40.324A.480.6.
Crédito orzamentario: 400.000,00 € que se distribúe en:
50 % para asociacións empresariais e o 50 % restante para as organizacións sindicais intersectoriais.
Santiago de Compostela, 20 de maio de 2024
RESOLUCIÓN do 21 de maio de 2024, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 16 de xuño de 2023 pola que se aproban as bases reguladoras para a concesión de incentivos á contratación de persoas mozas inscritas no Sistema nacional de garantía xuvenil no ámbito da Comunidade Autónoma de Galicia, cofinanciado polo Fondo Social Europeo, Programa operativo de emprego xuvenil 2014-2020, e se procede á súa convocatoria para o ano 2023 (código de procedemento TR350C).
Consellería de Emprego, Comercio e Emigración — III. Outras disposicións — 03/06/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no Diario Oficial de Galicia das subvencións concedidas ao abeiro da Orde do 16 de xuño de 2023 pola que se aproban as bases reguladoras para a concesión de incentivos á contratación de persoas mozas inscritas no Sistema nacional de garantía xuvenil no ámbito da Comunidade Autónoma de Galicia, cofinanciado polo Fondo Social Europeo, Programa operativo de emprego xuvenil 2014-2020, e se procede á súa convocatoria para o ano 2023 (DOG nº 123, do 29 de xuño).
Santiago de Compostela, 21 de maio de 2024
CORRECCIÓN DE ERROS. Orde do 13 de maio de 2024 pola que se aproban as bases e se anuncia a convocatoria pública de prazas nos lectorados de lingua, literatura e cultura galegas para o ano 2024 (código de procedemento PL500F).
Consellería de Cultura, Lingua e Xuventude — III. Outras disposicións — 03/06/2024

Advertido erro na devandita orde, publicada no
Diario Oficial de Galicia
número 101, do 27 de maio de 2024, cómpre facer a seguinte corrección:
Na páxina 32310, na táboa que fai referencia á Universidade de Oxford, no relativo ao perfil da praza, onde di: «– Valorarase o interese e/ou a experiencia no ensino de español.», debe dicir: «– Valoraranse as cualificacións e/ou a experiencia no ensino de español».
CORRECCIÓN DE ERROS. Extracto da Resolución do 24 de maio de 2024 pola que se establecen as bases reguladoras para a concesión, en réxime de concorrencia competitiva, das subvencións a establecementos e servizos turísticos de xestión pública e/ou privada, nos procesos de certificación, seguimento e renovación das correspondentes normas UNE, co obxecto da obtención e/ou mantemento da marca Q de Calidade Turística e/ou a marca S de Sustentabilidade Turística do Instituto para a Calidade Turística Española e a Sustentabilidade (ICTES), e se procede á súa convocatoria para o ano 2024 (código de procedemento TU970A).
Axencia de Turismo de Galicia — III. Outras disposicións — 10/06/2024

Advertido erro no dito extracto, publicado no
Diario Oficial de Galicia
número 110, do venres 7 de xuño de 2024, cómpre facer a seguinte corrección:
Na páxina 34685, onde di: «BDNS (Identif.): 765723», debe dicir: «BDNS (Identif.): 765727».
RESOLUCIÓN do 3 de xuño de 2024 pola que se modifica a encomenda de prestación de servizos á Empresa Pública de Servizos Agrarios Galegos, S.A. (Seaga), para a roza, a corta e o acondicionamento de zonas verdes en sendas peonís e glorietas, retirada, estelado ou amoreamento e venda da madeira das árbores situadas no dominio público das marxes das estradas de titularidade autonómica de Galicia. Clave GA/23/039.02 (AT/014/2024).
Axencia Galega de Infraestruturas — III. Outras disposicións — 10/06/2024

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da seguinte modificación de encomenda de prestación de servizos:
Resolución do 3 de xuño de 2024, da Axencia Galega de Infraestruturas, pola que se modifica a encomenda de prestacións de servizos á Empresa Pública de Servizos Agrarios Galegos, S.A. (Seaga) para a roza, a corta e o acondicionamento de zonas verdes en sendas peonís e glorietas, retirada, estelado ou amoreamento e venda da madeira das árbores situadas no dominio público das marxes das estradas de titularidade autonómica de Galicia.
– Orzamento adicional: 999.318,15 €.
Santiago de Compostela, 3 de xuño de 2024
EXTRACTO da Orde do 27 de maio de 2024 pola que se establecen as bases reguladoras do programa ES-Transforma en cooperativas ou sociedades laborais e se procede á súa convocatoria para a anualidade 2024 (código de procedemento TR802R).
Consellería de Emprego, Comercio e Emigración — III. Outras disposicións — 10/06/2024

BDNS (Identif.): 764319.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na base de datos nacional de subvencións (http://www.pap.minhap.gob.es/bdnstrans)
Primeiro.
Entidades beneficiarias
As cooperativas e sociedades laborais que xurdan dalgún dos procesos regulados no punto 1 do artigo 5 da orde e, ademais, cumpran os requisitos regulados nos puntos 2 e 3 do mesmo artigo.
Segundo.
Obxecto e finalidade
Apoiar a creación de cooperativas e sociedades laborais, por parte de persoas traballadoras de entidades con negocios en crise ou sen remuda xeracional, por parte de persoas traballadoras autónomas ou mediante a transformación de sociedades.
Terceiro.
Bases reguladoras
Orde do 27 de maio de 2024 pola que se establecen as bases reguladoras do programa ES-Transforma en cooperativas ou sociedades laborais e se procede á súa convocatoria para a anualidade 2024 (código de procedemento TR802R).
Cuarto.
Contía
O orzamento total ascende a dous millóns trescentos setenta mil euros (2.370.000 €), distribuído en dúas aplicacións orzamentarias:
A contía da axuda será equivalente ao 80 % do custo total dos gastos subvencionables regulados no artigo 6 da orde e cos límites establecidos no artigo 7.1.
As axudas poden incrementarse no caso de que as entidades beneficiarias cumpran algunha das condicións reguladas no artigo 7.2 da orde.
En todo caso, a axuda total para cada entidade beneficiaria polos conceptos recollidos nos puntos 1 e 2 do artigo 7 da orde non poderá exceder os 74.000 euros.
Quinto.
Prazo de presentación de solicitudes
O prazo xeral para a presentación das solicitudes de axuda comezará a partir do día seguinte ao da publicación da convocatoria no
Diario Oficial de Galicia
e rematará o 16 de setembro de 2024, salvo que se produza o suposto de esgotamento do crédito orzamentario.
Santiago de Compostela, 27 de maio de 2024
RESOLUCIÓN do 29 de maio de 2024, da Secretaría Xeral de Emprego e Relacións Laborais, pola que se publican as axudas concedidas en virtude da Orde do 29 de decembro de 2023 pola que se establecen as bases reguladoras das axudas destinadas a accións de fomento da prevención de riscos laborais e se procede á súa convocatoria na Comunidade Autónoma de Galicia no exercicio de 2024 (código de procedemento TR852A).
Consellería de Emprego, Comercio e Emigración — III. Outras disposicións — 10/06/2024

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 23.6 da Orde do 29 de decembro de 2023 pola que se establecen as bases reguladoras das axudas destinadas a accións de fomento da prevención de riscos laborais e se procede a súa convocatoria na Comunidade Autónoma de Galicia no exercicio de 2024, publícanse as subvencións concedidas en virtude da devandita orde para o ano 2024.
Obxecto da axuda: as axudas teñen como obxecto subvencionar as accións de formación, sensibilización, asesoramento e fomento da prevención de riscos laborais en Galicia recollidas no artigo 2 da orde de referencia, que establece como actuacións subvencionables as seguintes:
Na liña 1: cun importe total de 1.000.000 euros, accións formativas, realización de estudos e actividades de asesoramento e sensibilización en relación coa normativa de prevención de riscos laborais por parte dos gabinetes técnicos de seguridade e saúde laboral, de carácter intersectorial.
Na liña 2: cun importe total de 655.103,00 euros, cursos de formación sectoriais, realización de xornadas de sensibilización de carácter sectorial, así como estudos de carácter tamén sectorial e accións que permitan a elaboración de ferramentas e materiais innovadores relacionados co fomento da prevención de riscos laborais.
Norma reguladora: Orde do 29 de decembro de 2023 pola que se establecen as bases reguladoras das axudas destinadas a accións de fomento da prevención de riscos laborais e se procede á súa convocatoria na Comunidade Autónoma de Galicia no exercicio de 2024 (
Diario Oficial de Galicia
número 20, do 29 de xaneiro de 2024).
Crédito orzamentario: 1.655.103,00 € (un millón seiscentos cincuenta e cinco mil cento tres euros), recollido na aplicación orzamentaria 13.40.324A.481.1, código de proxecto 2015 00507, dos orzamentos xerais da Comunidade Autónoma de Galicia para o ano 2024.
Santiago de Compostela, 29 de maio de 2024
RESOLUCIÓN do 28 de maio de 2024, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 18 de outubro de 2023 pola que se establecen as bases reguladoras xerais e se convocan para o ano 2023, en réxime de concorrencia competitiva, axudas a proxectos colectivos, financiados polo Fondo Europeo Marítimo, de Pesca e de Acuicultura (FEMPA), que contribúan a reforzar a xestión dos recursos da pesca costeira artesanal para garantir unha actividade económica, social e ambientalmente sustentable (código de procedemento PE209P).
Consellería do Mar — III. Outras disposicións — 10/06/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo gobern
o, os órganos administrativos concedentes publicarán no Diario Oficial de Galicia
as subvencións concedidas, con expresión da convocatoria, programa e crédito orzamentario a que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación no
Diario Oficial de Galicia
das axudas concedidas con cargo á Orde do 18 de outubro de 2023 pola que se establecen as bases reguladoras xerais e se convocan para o ano 2023, en réxime de concorrencia competitiva, axudas a proxectos colectivos, financiados polo Fondo Europeo Marítimo, de Pesca e de Acuicultura (FEMPA), que contribúan a reforzar a xestión dos recursos da pesca costeira artesanal para garantir unha actividade económica, social e ambientalmente sustentable (código de procedemento PE209P).
Santiago de Compostela, 28 de maio de 2024
1. Finalidade: axudas a proxectos colectivos, financiados polo Fondo Europeo Marítimo, de Pesca e de Acuicultura (FEMPA), que contribúan a reforzar a xestión dos recursos da pesca costeira artesanal para garantir unha actividade económica, social e ambientalmente sustentable.
2. Financiamento: aplicación orzamentaria 15.03.723A.770.1 e 15.03.723A.781.0, proxecto contable 2023 00180, cofinanciada nun 70 % polo Fondo Europeo Marítimo, de Pesca e de Acuicultura (FEMPA) e o 30 % pola Comunidade Autónoma.
3. Beneficiarios e axudas concedidas:
ORDE do 3 de xuño de 2024 pola que se nomea director territorial na provincia de Ourense a José Antonio Armada Pérez.
Consellería do Medio Rural — II. Autoridades e persoal — 04/06/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo director territorial da Consellería do Medio Rural na provincia de Ourense a José Antonio Armada Pérez.
Santiago de Compostela, 3 de xuño de 2024
ORDE do 29 de maio de 2024 pola que se dispón o nomeamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 06/06/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Jorge Pan Varea como vogal representante da Comunidade Autónoma de Galicia no Consello de Administración da Autoridade Portuaria da Coruña.
Santiago de Compostela, 29 de maio de 2024
ORDE do 30 de maio de 2024 pola que se nomea directora territorial na provincia da Coruña a María Begoña Freire Vázquez.
Consellería de Vivenda e Planificación de Infraestruturas — II. Autoridades e persoal — 06/06/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo directora territorial da Consellería de Vivenda e Planificación de Infraestruturas na provincia da Coruña a María Begoña Freire Vázquez.
Santiago de Compostela, 30 de maio de 2024
ORDE do 3 de xuño de 2024 pola que se nomea directora territorial na provincia da Coruña a María Pilar Arias Graña.
Consellería de Medio Ambiente e Cambio Climático — II. Autoridades e persoal — 06/06/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo directora territorial da Consellería de Medio Ambiente e Cambio Climático na provincia da Coruña a María Pilar Arias Graña.
Santiago de Compostela, 3 de xuño de 2024
ORDE do 30 de maio de 2024 pola que se nomea director territorial na provincia de Pontevedra a José Manuel González González.
Consellería de Vivenda e Planificación de Infraestruturas — II. Autoridades e persoal — 06/06/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo director territorial da Consellería de Vivenda e Planificación de Infraestruturas na provincia de Pontevedra a José Manuel González González.
Santiago de Compostela, 30 de maio de 2024
ORDE do 3 de xuño de 2024 pola que se nomea directora territorial na provincia de Ourense a María José Fernández Laso.
Consellería de Medio Ambiente e Cambio Climático — II. Autoridades e persoal — 06/06/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo directora territorial da Consellería de Medio Ambiente e Cambio Climático na provincia de Ourense a María José Fernández Laso.
Santiago de Compostela, 3 de xuño de 2024
ORDE do 30 de maio de 2024 pola que se nomea director territorial na provincia de Lugo a Marco Antonio Fernández Piñeiro.
Consellería de Vivenda e Planificación de Infraestruturas — II. Autoridades e persoal — 06/06/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia e atendendo aos criterios establecidos na normativa citada,
Nomeo director territorial da Consellería de Vivenda e Planificación de Infraestruturas na provincia de Lugo a Marco Antonio Fernández Piñeiro.
Santiago de Compostela, 30 de maio de 2024
ORDE do 3 de xuño de 2024 pola que se nomea director territorial na provincia de Ourense a Santiago Álvarez González.
Consellería de Política Social e Igualdade — II. Autoridades e persoal — 07/06/2024

En virtude do establecido nos artigos 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo director territorial da Consellería de Política Social e Igualdade na provincia de Ourense a Santiago Álvarez González.
Santiago de Compostela, 3 de xuño de 2024
ORDE do 29 de maio de 2024 pola que se nomea directora territorial de Vigo a María Elena Suárez Sarmiento.
Consellería do Mar — II. Autoridades e persoal — 07/06/2024

En virtude do establecido nos artigos 38 da Lei 1/1983, do 22 de febreiro, de normas reguladoras da Xunta e da súa Presidencia, e 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo directora territorial de Vigo da Consellería do Mar a María Elena Suárez Sarmiento.
Santiago de Compostela, 29 de maio de 2024
ORDE do 3 de xuño de 2024 pola que se nomea director territorial na provincia de Lugo a Óscar Viñas Penelas.
Consellería de Política Social e Igualdade — II. Autoridades e persoal — 07/06/2024

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo director territorial da Consellería de Política Social e Igualdade na provincia de Lugo a Óscar Viñas Penelas.
Santiago de Compostela, 3 de xuño de 2024
RESOLUCIÓN do 3 de xuño de 2024, da Secretaría Xeral da Emigración, pola que se fai pública a convocatoria ordinaria da reunión da Comisión Delegada do Consello de Comunidades Galegas.
Consellería de Emprego, Comercio e Emigración — III. Outras disposicións — 05/06/2024

En cumprimento do establecido nos artigos 27 e 28 do Decreto 111/2015, do 6 de agosto, polo que se aproba o Regulamento de organización e de funcionamento do Consello de Comunidades Galegas, coa conformidade do presidente da Xunta de Galicia,
Facer pública a convocatoria ordinaria da reunión da Comisión Delegada do Consello de Comunidades Galegas, que terá lugar o día 27 de xuño de 2024 en Santiago de Compostela.
Santiago de Compostela, 3 de xuño de 2024
RESOLUCIÓN do 25 de maio de 2024 pola que se dá publicidade ás axudas concedidas ao abeiro da Resolución do 4 de marzo de 2024 pola que se establecen as bases reguladoras para a concesión, en réxime de concorrencia non competitiva, de subvencións a concellos para o apoio, promoción e difusión das festas declaradas de interese turístico de Galicia, e se procede á súa convocatoria para o ano 2024 (código de procedemento TU500A).
Axencia de Turismo de Galicia — III. Outras disposicións — 04/06/2024

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 23 das bases reguladoras da convocatoria,
Facer público no
Diario Oficial de Galicia
e na páxina web da Axencia de Turismo de Galicia (http://turismo.xunta.es//) o resultado do proceso de concesión das subvencións previstas que se financiarán cun crédito total de 500.000 €, con cargo á aplicación orzamentaria 04.A2.761A.760.1, código de proxecto 2017 00005, que figuran no anexo desta resolución, concedidas ao abeiro da Resolución do 4 de marzo de 2024 pola que se establecen as bases reguladoras para a concesión, en réxime de concorrencia non competitiva, de subvencións a concellos para o apoio, promoción e difusión das festas declaradas de interese turístico de Galicia, e se procede á súa convocatoria para o ano 2024.
Santiago de Compostela, 25 de maio de 2024
RESOLUCIÓN do 27 de maio de 2024, da Secretaría Xeral Técnica da Consellería de Emprego, Comercio e Emigración, pola que se dá publicidade dos convenios de colaboración subscritos no primeiro cuadrimestre do ano 2024.
Consellería de Emprego, Comercio e Emigración — III. Outras disposicións — 04/06/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), imponlle a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade da relación dos convenios subscritos pola Consellería de Emprego, Comercio e Emigración nos meses de xaneiro a abril de 2024, que se incorpora como anexo a esta resolución.
Santiago de Compostela, 27 de maio de 2024
RESOLUCIÓN do 21 de maio de 2024 pola que se lles dá publicidade aos convenios de colaboración subscritos polo Instituto Galego de Estatística no primeiro cuadrimestre de 2024.
Instituto Galego de Estatística — III. Outras disposicións — 06/06/2024

De acordo co previsto no artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), onde se establece que as consellerías e entidades dependentes da Xunta de Galicia deberán remitir para a súa publicación no
Diario Oficial de Galicia
unha relación dos convenios de colaboración subscritos no cuadrimestre anterior e, en virtude das facultades que teño concedidas,
Único. Facer pública a relación de convenios subscritos polo Instituto Galego de Estatística nos meses de xaneiro, febreiro, marzo e abril de 2024 que se xunta a esta resolución.
Santiago de Compostela, 21 de maio de 2024